**III. ПОНАШАЊЕ УЧЕНИКА**

**Члан 21.**

 ***Ученици су обавезни:***

1) да се придржавају Правила и других општих аката Школе у просторијама

 Школе и школском дворишту, на другом месту на којем се изводи образовно-васпитни

 рад, као и на путу између куће и Школе;

2) да се придржавају одлука органа Школе;

3) да поступају по налогу директора, помоћника директора, наставника и струч-

 них сарадника;

 4) да се за решавање проблема у односима са другим ученицима, наставницима,

 родитељима ученика или трећим лицима обраћају дежурном наставнику или

 одељенском старешини, а по потреби и другим лицима запосленим у Школи;

 5) да редовно похађају наставу и друге облике образовно-васпитног рада и да

 уредно извршавају своје школске обавезе;

 6) да не закашњавају на наставу нити на друге облике образовно-васпитног рада;

 7) да савесно раде на усвајању знања, вештина и вредносних ставова пропи-

 саних школских програмом;

 8) да прате сопствени напредак и да извештавају о томе наставнике и родитеље,

 односно старатеље;

 9) да у поступку оцењивања покажу своје стварно знање без коришћења разних

 облика преписивања и других недозвољених облика помоћи;

10) да не ометају извођење наставе и да не напуштају час или други облик обра-

 зовно-васпитног рада без претходног одобрења наставника;

11) да поштују личност других ученика, наставника и осталих запослених у Школи;

12) да се уљудно понашају према другим ученицима, запосленима у Школи,

 родитељима ученика и трећим лицима;

13) да се пристојно одевају, а у складу са важећим Кућним редом школе;уредним фризурама без фарбања косе без исцртаних облика машиницом за шишање,ирокези фризура,без пирсинга, тетоважа и без сувишног накита ( ланчићи могу око врата испод дуксерице),без гломазног прстеља и дугих минђуша,дугих ноктију на прстима руке и без лака упадљивих боја.

14) да чувају имовину Школе и чистоћу и естетски изглед школских просторија

 и школског дворишта;

15) да се старају о очувању животне средине и да се понашају у складу с прави-

 лима еколошке етике;

16) да се уздржавају од уношења било каквих измена у школској евиденцији;

17) да за време образовно-васпитног рада поштују забрану употребе мобилног

 телефона и свих других средстава којима се може ометати рад;

18) да у згради Школе и школском дворишту, за време обављања образовно-

 васпитног рада ван зграде Школе и школског дворишта, као и на путу између куће и

 Школе, не носе оружје или друга опасна средства којима се може угрозити живот и

 тело ученика, запослених, родитеља ученика и трећих лица или се може нанети

 материјална штета;

19) да се уздржавају од употребе дувана, алкохола, наркотичких и сличних

 средстава и од подстрекавања других ученика на такву употребу;

20) да се уздржавају од изазивања туче и учествовања у тучи;

21) да се уздржавају од изражавања националне, расне и верске нетрпељивости.

22) да поштују кућни ред школе.

23)да не уносе у време зимског периода снег у просторије школе,а грудвање је дозвољено на терену за физичко уз присуство дежурног наставника.

24) да не доносе пиротехничка средства у школу ( хол,учионице) и двориште школе.

25) да не долазе у школу у јапанкама, шортсевима и мајцама на бртеле,високим штиклама,кломпама и мајцама кратким да се види стомак,поцепаним панталонама.

Ученик, родитељ, односно стратељ ученика дужан је да у року од 8 дана правда изостанак ученика и доставља потпуне и тачне контак информације.

**Члан 22.**

Ученици су обавезни да буду у Школи најмање десет минута пре почетка наставе

или другог облика образовно-васпитног рада.

**Члан 23.**

Десет минута пре почетка наставе, на звук првог звона, ученици су обавезни да,

разврстани по одељењима, буду спремни за улазак у Школу у складу с налогом дежур-

ног наставника.

За време хладног и/или кишовитог времена, ученици се, у складу са одлуком

дежурног наставника, за одлазак на наставу припремају у улазном холу.

**Члан 24.**

На знак дежурног наставника, ученици у реду и миру крећу према својим учио-

ницама.

У време оглашавања другог звона, односно звона за почетак часа, ученици

треба да буду у својим учионицама и да мирно чекају долазак наставника.

Уколико је реч о учионицама које откључава наставник, ученици у реду и миру

чекају наставника испред учионице.

**Члан 25.**

Ученици који су закаснили на час не смеју се задржавати у холовима,

ходницима и другим просторијама Школе, него у пратњи дежурног ученика одлазе да

присуствују часу.

**Члан 26.**

По завршетку школских обавеза, ученици у реду и миру излазе из Школе.

**Члан 27.**

Редар је обавезан да буде у учионици најмање 20 минута пре почетка наставе.

Одељењски старешина сваке недеље одређује по два редара.

Редар:

1) проветрава учионицу пре почетка наставе и за време великог одмора и

обавља друге радње са циљем да се учионица припреми за наставу;

2) извештава наставника о одсутним ученицима;

3) чува личне предмете, књиге и прибор ученика;

4) пријављује наставнику сваки нестанак или оштећење имовине Школе, учени-

ка или запослених лица;

5) обавештава наставника о променама које могу утицати на безбедност ученика

и/или других лица.

**Члан 28.**

Дежурни ученик обавезан је да на месту дежурства буде најмање 30 минута пре

почетка наставе у смени.

Дежурство се обавља у улазном холу Школе, у првој смени од 7,30 до 13,00ч : 15 мин. часова, а

у другој смени од 13,00ч и:15мин. до 18,45 часова.

Ученици су ослобођени од наставе за дан на који обављају дежурство.

Дежурство обављају два дежурна ученика од V до VIII разреда које на предлог

одељењских старешина одређује директор Школе.

 ***Дежурни ученик:***

1) евидентира родитеље ученика и трећа лица која улазе у Школу, уписивањем

 њихових личних података и циља доласка;

2) ученике који су закаснили на наставу прати до учионице;

3) уочава све промене које могу довести до нарушавања реда и безбедности у

 Школи и о њима без одлагања обавештава дежурног наставника, директора, помоћника

 директора или секретара Школе;

4) ради испуњавања својих обавеза, сарађује с директором, помоћником дирек-

 тора, дежурним наставником и другим лицима запосленим у Школи.

 За дежурног ученика не може бити предложен ученик који има једну или више

 недовољних оцена и/или смањену оцену из владања.